П Р О Т О К О Л    №  26
от заседание на Комисията по анализ и отчитане
степента на натовареност на органите на съдебната власт 
към Висшия съдебен съвет
7 юли 2015 г.

Днес, 7 юли 2015 г., вторник, от 14.00 часа се проведе заседание на Комисията по анализ и отчитане степента на натовареност на органите на съдебната власт (Комисия по натовареност) към ВСС, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА

ГАЛИНА КАРАГЬОЗОВА - отсъства
КАМЕН ИВАНОВ - отсъства
МАРИЯ КУЗМАНОВА - отсъства
МИЛКА ИТОВА - отсъства
РУМЕН БОЕВ 
РУМЕН ГЕОРГИЕВ
ЮЛИАНА КОЛЕВА	

Присъстват от администрацията на ВСС експертни сътрудници към комисията: Красимира Василева – началник-отдел „ЮОДКВСС”, д-я „Правна”, Румен Митев – началник-отдел „САОД”, д-я „ИТСС”, Галина Хаджиева и Емилия Петкова – старши експерти в отдел „САОД”, д-я ИТСС”.

След разисквания по предварително обявения дневен ред и допълнително постъпил материал,

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Включва към дневния ред, като точка 4 следното обсъждане:
- Събиране на информация, необходима за изготвяне на анализ във връзка оптимизиране на структурата на отделните съдебни райони.

1.ОТНОСНО: Писмо от Министерство на правосъдието, постъпило във ВСС с вх.№ 04-00-176/01.07.15г. относно бъдещото българско представителство на Комитета на министрите на Съвета на Европа и поетите ангажименти към Европейската комисия за ефективност на правосъдието ( CEPEJ ).

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение писмото на Министерство на правосъдието и предоставените преведени инструменти на CEPEJ.

2. ОТНОСНО: Определяне на дати за провеждане на работна среща на фокус-групите за валидиране на осреднените стойности на обработените данни и получените резултати по етапи и тип дела в провеждащото се изследване на натовареността на съдиите.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

2.1.Възлага на фокус-групата за административните дела, определена с решение на комисията по Протокол № 14/08.04.2015 г., т.5, да проведе втора работна среща на 17.07.2015г. от 11.00 часа в сградата на ВСС.
2.2. Възлага на фокус-групата за наказателните дела, определена с решение на комисията по Протокол № 14/08.04.2015 г., т.5, да проведе втора работна среща на 13.07.2015г. от 11.00 часа в Съдебната палата.
2.3. Възлага на фокус-групата за граждански и търговски дела, определена с решение на комисията по Протокол № 14/08.04.2015 г., т.5, да проведе първа работна среща на 10.07.2015г. от 11.00 часа в сградата на ВСС.
2.4. Срещите на фокус-групите по горните точки да се проведат в присъствието на представители от агенция „Болкан Бритиш Соушъл Сървейс” АД, извършваща изследването.
2.5. Изпраща настоящото решение до всички членове на фокус-групите за наказателните и за административните дела, за сведение.

3. ОТНОСНО: Методика за контрол и проверка на статистическите данни отчитащи дейността на съдебните органи и съдиите в Република България.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Отлага обсъждането за следващото заседание.

4. ОТНОСНО: Събиране на информация за изготвяне на анализ във връзка с оптимизиране на структурата на отделните съдебни райони

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

4.1. С оглед попълване на информацията, необходима за изготвяне на анализ във връзка с оптимизиране на съдебните райони, да бъдат събрани допълнително следните данни, структурирани за всеки съдебен район към 30.06.2015 г.:
- актуална справка за броя на съдиите и броя на съдебните служители;
- брой държавни съдебни изпълнители;
- брой съдии по вписвания;
- брой нотариуси в съдебния район;
- сграден фонд.
- кога е създаден всеки от районните съдилища.

4.2. Възлага на администрацията на ВСС - отдел „Статистически анализ и обработка на данни” в дирекция „ИТСС” и отдел „Съдебни кадри” в дирекция „Съдебни кадри и конкурси на магистрати”, да подготвят справки с данните по т. 4.1.

					ПРЕДСЕДАТЕЛ НА 
					КОМИСИЯТА:                   /п/
КАЛИН КАЛПАКЧИЕВ